2017. november 24-én mutatkozott be a felnőtt válogatottban Franciaország elleni felkészülési mérkőzésen, Tabea Kemme cseréjeként. 2018. november 28-án első gólját szerezte meg Olaszország ellen. Bekerült a 2019-es női labdarúgó-világbajnokságra utazó keretbe. Június 8-án a csoportkör első mérkőzésen a találkozó egyetlen gólját szerezte meg Kína ellen, a 66. percben Marozsán Dzsenifer szögletét követően kifejelt labdát lőtt a kapuba. Birgit Prinz és Ariane Hingst után a harmadik, 20 éven aluli német játékos, aki felnőtt világbajnoki mérkőzésen gólt szerzett.